Document ID: /fineweb-2-swissfilter-quality_10-filterrobots/filtered/01798.jsonl.gz/1754

D Fasnacht bruucht e kai Kontrolle.
Heb di fescht, si kunnt jetz z rolle.
Fünf Fasnächtler uff däm Trotti
wisse, dass me daas nit sotti.
Aagää mien die fünf do nit,
denn es faart eleggtrisch hit.
Und esoo gseesch du die Naare
in d Fuessgängerzoone faare.
Grad d Frau Fasnacht duets gärn gsee.
Si darf halt e bitzli mee
und si sait, jetz hauet druff,
machet d Waggisschnuuren uff.
Nämet alli draa mit Witz
aber au e bitzli spitz.
Am Majoor gfallt daas enorm.
Stolz gseesch dää mit Uniform.
Soone Waggis ruesst ganz scheen
und dr Harlekin pfyfft Deen.
S duet e Kind dur d Larve gnaisse
und e Hampfle Räppli schmaisse.
Zvoorderscht styrt dr Gloon e bitz
und si keie nit uf d Schnitz.
Mit vyl Muet geen sii ans Wäärg,
heb di fescht, am Spaalebäärg.
Soo vyl Schwung kaasch nur dert hoole.
Noochemache nit empfoole.
D Fasnacht gseesch du soo komplett
uff däm glaine Trottinett.
Wäär isch soone Faarzyghalter?
Daas isch wider dää Kurt Walter.
Sy Entwurf goot gly zum Müller
und d Blaggedde wird e Knüller.
Heb di fescht und heb si fescht,
denn am Revers isch si s Bescht.
s Fasnachts-Comité

||CHF||9|

||CHF||18|

||CHF||45|

||CHF||100|

||CHF||100|
Ich habe Interesse an einer Fasnachtsplakette 2020.
Ich bitte daher um einen Rückruf für die effektive Bestellung und die weiteren Details (Lieferung/Bezahlung).